સાઉથ કોરિયન ટેક કંપની સેમસંગ ટૂંક સમયમાં તેનો ફ્લેગશિપ ફેબલેટ Galaxy Note 9 લૉન્ચ કરવાની તૈયારીમાં છે. હંમેશની જેમ લૉન્ચ પહેલાં ઘણી જાણકારીઓ આ વખતે બહાર આવી છે. એક લીક થયેલા રિપોર્ટમાં ઘણી મહત્ત્વપૂર્ણ વાતો જાણવા મળી છે. રિપોર્ટ મુજબ, આ વખતે Galaxy Note 9માં કંપની 512GB ઇન્ટરનલ મેમરી આપશે, જ્યારે રેમ 8GB હશે. જોકે આ સ્ટાન્ડર્ડ વેરિયન્ટ નથી, પણ તે ટૉપ એજ વેરિયન્ટ હશે. જોકે આ અંગે કોઈ સત્તાવાર જાહેરાત કરવામાં આવી નથી.